संजय रोड के सात हत्यारोपी काबू
पुलिसने गत दिनों माॅडल टाउन में गैंगवार के चलते संजय रोड के हत्यारोपी सात लोगों को काबू कर अदालत में पेश किया। अदालत ने सभी आरोपियों को तीन दिन के पुलिस रिमांड पर भेज दिया।
सीआईए-1 में प्रेस वार्ता के दौरान एसपी पंकज नैन ने बताया कि पुलिस टीम ने शुक्रवार को गुप्त सूचना के आधार पर नरसी विलेज निवासी संजय रोड के हत्यारोपी संजीव उर्फ मन्नु उर्फ होक्का निवासी दयालपुरा, राजबीर निवासी आनंद विहार काॅलोनी, कुलविंद्र सिंह निवासी मंगल काॅलोनी, संदीप निवासी बराना खालसा, जिला कैथल गांव कौल निवासी शीशपाल उर्फ काला, सतीश और गौरव निवासी मुंदड़ी को पिपली से काबू किया। उन्होंने बताया कि इस मामले में पुलिस दो आरोपियों को पहले काबू कर चुकी है। रिमांड के दौरान आरोपियों से रंजिश के बारे में पूछताछ की जाएगी और अन्य आरोपियों के बारे में पता कर उन्हें भी काबू किया जाएगा।
गौरतलब है कि गत दिनों माॅडल टाउन स्थित जिम के बाहर कुछ लोगों ने संजय रोड पर लाठी-डंडों तेजधार हथियारों से हमला कर गंभीर रूप से घायल कर दिया था। उसने उपचार के दौरान फोर्टिस अस्पताल में दम तोड़ दिया था। मामले में पुलिस ने मृतक की प|ी के बयान पर 21 लोगों के खिलाफ मामला दर्ज कर जांच शुरू कर दी थी।
करनाल. सीआईए वन में पुलिस के साथ संजय रोड़ मर्डर के आरोपी।
bho_Deva hin_Deva hin_Deva hin_Deva bho_Deva